ایوا لی

ایوا جارجینا لی (پیدائش 26 اگست 2005ء) ایک انگریز خاتون کرکٹ کھلاڑی ہے جو فی الحال برکشائر اور سدرن وائپرز کے ساتھ منسلک ہے۔ وہ رائٹ آرم آف بریک بولر کے طور پر کھیلتی ہے۔  اس وقت ان کی کوچنگ انگلینڈ کی خواتین کی سابق کپتان اور سابق کھلاڑی شارلٹ ایڈورڈز کر رہی ہیں۔ اور امید ہے کہ ایوالی کو اس کوچنگ سے مدد ملے گی۔

مقامی کیریئر
ایوا لی نے اپنا کاؤنٹی ڈیبیو 2022ء میں برک شائر کے لیے شروپ شائر کے خلاف کیا۔  اس نے 2022ء خواتین ٹوئنٹی 20 کپ میں مجموعی طور پر 7میچ کھیلے، 2 وکٹیں حاصل کیں۔  اس نے 2023ء ویمنز ٹوئنٹی 20 کپ میں 3 میچ کھیلے اور 16.50 کی اوسط سے 4 وکٹیں حاصل کیں۔ 

ایوا لی کو 2022ء اور 2023ء میں سدرن وائپرز اکیڈمی کے دستے میں شامل کیا گیا تھا۔   جون 2023ء میں اس نے ساؤتھ ایسٹ اسٹارز کے خلاف وائپرز کے لیے سیکنڈ الیون میچ میں 35 رنز دے کر پانچ وکٹیں حاصل کیں۔  اسے پہلی بار 1 جولائی 2023ء کو سینئر ٹیم کے میچ ڈے اسکواڈ میں نامزد کیا گیا تھا اور اگلے دن سن رائزرز کے خلاف راچیل ہیہو فلنٹ ٹرافی میں 10 اوورز میں 2/43 لے کر اس نے ٹیم کے لیے اپنا آغاز کیا۔   اس نے اس سیزن میں ٹیم کے لیے مجموعی طور پر 8 میچ کھیلے اور 30.10 کی اوسط سے 10 کھلاڑیوں کو پیویلین کی راہ دکھائی۔ 

 اعداد و شمار 
ایوا لی ابھی صرف 18 سال کی ہے اور کل ملا کر ابھی اس نے 18 میچ کھیلے ہیں جن میں 8 خواتین لسٹ اے اور 10 ٹی20 شامل ہیں ٹی 20 میں اس نے ابھی صرف 6 وکٹیں حاصل کی ہیں اس کے سامنے ایک بڑا مستقبل موجود ہے جس میں آگے بڑھنے کے لیے اسے خود کو منوانا ہو گا۔

 حوالہ جات 

زمرہ:غیر موجود مقام پیدائش (بقید حیات شخصیات)
زمرہ:بقید حیات شخصیات
زمرہ:2005ء کی پیدائشیں